Diari Oficial de la Generalitat Valenciana


Sumari del DOGV 9880, del 28-06-2024 (2024/5722)

RESOLUCIÓ 12 de juny de 2024, de la Secretaria Autonòmica de Seguretat i Emergències, per la qual s'atorguen els VI Premis Taurins de la Comunitat Valenciana «Va de Bous».
---------------------------------------------------------------------------------------------------------------------------------------------------------------------------

### Dades del document

Número de DOGV
:   9880

Data del DOGV
:   28-06-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/5722


Data del document
:   12-06-2024

Organisme emissor
:   Conselleria de Justícia i Interior

Tipus de document
:   Resolució

Anàlisi jurídica

 Descriptors 

:   * Conselleria de Justícia i Interior

RESOLUCIÓ 12 de juny de 2024, de la Secretaria Autonòmica de Seguretat i Emergències, per la qual s'atorguen els VI Premis Taurins de la Comunitat Valenciana «Va de Bous». [2024/5722]  
Per Orde 14/2014, de 15 de desembre, de la Conselleria de Governació i Justícia, es van crear els Premis Taurins de la Comunitat Valenciana (DOGV 7429, 23.12.2014). Esta orde establix les dos categories dels premis així com, respectivament, la composició dels dos jurats existents.  
Per Resolució de 27 de maig de 2024, la Secretaria Autonòmica de Seguretat i Emergències va designar els membres dels jurats.  
En este context, i en compliment del que disposen els articles 5 i 6 de l'esmentada orde, els dos jurats es van reunir el dia 3 de juny de 2024 a l'efecte de, respectivament, en cada categoria, presentar propostes, motivar els mèrits de cada candidatura i proclamar els guardonats.  
  
Així mateix, per part dels dos jurats, es valorà adequadament la necessitat d'atorgar una «Menció honorífica en Defensa de la Tauromàquia com a Patrimoni Cultural» a més dels guardons referits més amunt.  
De cada reunió es va alçar la corresponent acta en la qual va quedar constància de les diferents alternatives presentades i de les raons que justificaven cada opció, així com el sentit dels acords adoptats.  
Atés l'acord dels jurats, per a cada una de les dos categories i en virtut del que establix l'Orde 14/2014, de 15 de desembre, en relació amb l'article 11 del Decret 134/2023, de 10 d'agost, del Consell, d'aprovació del Reglament orgànic i funcional de la Conselleria de Justícia i Interior, i l'article 8 de la Llei 40/2015, d'1 d'octubre, de règim jurídic del sector públic, resolc:  
  
Primer  
Atorgar els VI Premis Taurins de la Comunitat Valenciana «Va de Bous» a:  
- Categoria «Espectacles taurins en plaça de bous»: dinastia professionals taurins família Manzanares.  
- Categoria «Espectacles taurins en plaça de bous»: dinastia professionals taurins família Montoliu.  
- Categoria «Festejos taurins tradicionals (Bous al carrer)»: Gustavo Traver Martínez.  
- Categoria «Festejos taurins tradicionals (Bous al carrer)»: Juan García Palmero.  
- Menció honorífica en Defensa de la Tauromàquia com a Patrimoni Cultural: Manuel Moles Usó (periodista taurí).  
  
Segon  
Els Premis Taurins de la Comunitat Valenciana tindran caràcter honorífic i consistiran en l'entrega d'una escultura a manera de trofeu.  
  
Contra la present resolució, que no posa fi a la via administrativa, podrà interposar-se un recurs d'alçada davant de la titular de la Conselleria de Justícia i Interior en el termini d'un mes comptador des de l'endemà de la seua notificació, d'acord amb els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjuí que s'utilitze qualsevol altra via que es considere oportuna.  
  
València, 12 de juny de 2024.- El secretari autonòmic de Seguretat i Emergències: Javier Montero Hernández.